**Cefndir y Panel Grantiau a Manyleb Person ar gyfer Aelodau’r Panel**

Mae’r Panel Grantiau yn gyfrifol am oruchwylio gweinyddiaeth Cronfa Budd Cymunedol Brenig Wind Ltd ac ymysg aelodau’r Panel mae unigolion sy’n byw, yn gweithio neu’n gwirfoddoli yn yr ardal. Mae’r panel yn gweithredu gan gydymffurfio gyda chylch gorchwyl y cytunwyd arno ac maent yn cyfarfod o leiaf ddwywaith y flwyddyn er mwyn asesu ceisiadau grant a chynnig argymhellion i Brenig Wind Ltd o ran pa brosiect y dylent ei gefnogi.

Ffurfiodd Cadwyn Clwyd y panel ym mis Hydref 2019 yn dilyn gwahoddiad agored i unigolion â diddordeb. Mae'r panel yn cynnwys 8 aelod, gyda 2 gynrychiolydd awdurdod lleol ac mae’r 6 lle sy'n weddill yn dod o bobl sy'n byw, yn gweithio neu'n gwirfoddoli yn yr ardal sy’n elwa.

Mae gan y panel groestoriad o unigolion deinamig sy'n weithgar yn yr ardal ac sydd wedi ymrwymo i wneud gwahaniaeth yn yr ardal.

Mae cydweithio yn rhan annatod o ethos Cadwyn Clwyd, ac fel y cyfryw, mae dau swyddog awdurdod lleol yn cydweithio gyda swyddogion Cadwyn Clwyd i gynnig cefnogaeth barhaus i gymunedau a grwpiau.

Mewn cyfnod cymharol fyr, bu i Gronfa Budd Cymunedol Brenig Wind Ltd, Cadwyn Clwyd a Phanel Grantiau Brenig lwyddo i sefydlu a chynnal cynllun grantiau llwyddiannus. Bu i’r Gronfa Budd Cymunedol fynd ati i gefnogi ystod eang o brosiectau cymunedol yn yr ardal a bu iddynt gyflawni’r hyn a ganlyn:

£333,362.00 o Gronfa Brenig i gefnogi prosiectau a grwpiau cymunedol

Cefnogi 53 o Grwpiau Cymunedol

Cefnogi 55 o Brosiectau

55 o Grantiau Cymunedol

**Mae’r hyn a ganlyn yn darparu manyleb o’r sgiliau, y profiad a’r wybodaeth sy’n ofynnol gan aelodau’r panel.**

1. Gwybodaeth drylwyr o’r ardal ddaearyddol a’i chymunedau
2. Gwybodaeth a dealltwriaeth gadarn o’r materion, heriau a’r cyfleoedd sy’n wynebu’r ardal
3. Sgiliau rhyngbersonol gwych i greu perthnasoedd gyda chyrff y sector cyhoeddus, y trydydd sector a’r sector cymunedol
4. Arbenigedd i hwyluso prosiectau, fforymau cymunedol a/neu baneli gwneud penderfyniadau, sy’n canolbwyntio ar sicrhau consensws a/neu ddatblygu a darparu prosiectau lleol.
5. Profiad o weithio gyda phwyllgorau a byrddau gwirfoddol, naill ai fel aelod neu mewn rôl gefnogol
6. Profiad neu wybodaeth ymarferol o wneud cais am gyllid neu ddosbarthu cyllid (e.e. rhoi grantiau confensiynol, rhoi grantiau cyfranogol, comisiynu)
7. Sgiliau darllen, rhifedd a dadansoddi cryf a’r gallu i brosesu gwybodaeth yn gywir.
8. Brwdfrydedd, hyblygrwydd a’r gallu i weithio’n effeithiol fel rhan o dîm.
9. Hyddysg mewn cyfrifiadura a mynediad at TGCh.